section_heading: Nagrade
paragraph_text: Aljoša Jurinić pobjednik je brojnih domaćih i međunarodnih natjecanja, a značajan iskorak ostvario je 2012. godine pobijedivši na uglednom pijanističkom natjecanju Robert Schumann u skladateljevu rodnom gradu Zwickauu.<ref>https://www.zwickau.de/de/aktuelles/pressemitteilungen/2012/06/189.php Na 17. Međunarodnom pijanističkom natjecanju Frédéric Chopin u Varšavi 2015. godine - po mnogima najprestižnijem svjetskom pijanističkom natjecanju, koje se održava svake pete godine - plasirao se u finalnu etapu i time postao prvi finalist iz država bivše Jugoslavije u povijesti natjecanja.<ref>https://www.tportal.hr/kultura/clanak/pijanist-aljosa-jurinic-u-finalu-najprestiznijeg-svjetskog-natjecanja-20151017 Također, laureat je elitnih pijanističkih natjecanja Kraljice Elizabete u Bruxellesu 2016. i Međunarodnog pijanističkog natjecanja u Leedsu 2018. godine.<ref><ref>https://www.pianistmagazine.com/news/leeds-international-piano-competition-announces-the-five-finalists/ Dobitnik je svih vodećih nagrada za mlade glazbenike u Hrvatskoj, od kojih se ističu Mladi glazbenik godine po izboru Zagrebačke filharmonije (2012) i Nagrada Ivo Vuljević (2010); pobjednik je Međunarodnog natjecanja mladih glazbenika Ferdo Livadić u Samoboru (2013) i Tribine Darko Lukić (2015). Dobitnik je Nagrade Vladimir Nazor za 2015. i Nagrade Milka Trnina za 2017. godinu, a 2019. godine odlikovan je ordenom Red Danice hrvatske s likom Marka Marulića.<ref>